Când ministrul școlii face greșeli repetate de ortografie și refuză să răspundă public la întrebarea cu câți i se scrie cuvântul geamgiii (eu îi indicam un cuvânt, mai potrivit cu postul: copiii!), ce speranțe să mai legăm de soarta învățământului național? Oare, din miile de dascăli din țara asta, să nu fi găsit PSD unul care să scrie corect românește? Declar ritos și pe proprie răspundere, că, în ce mă privește, nu-i voi mai pretinde niciunui candidat de ministru al școlii să aibă idei de reformă, nici măcar să fi fost profesor, ci doar să scrie corect ortografic.